

# Reglement for Brønnøy formannskap

Vedtatt av kommunestyret den xx.xx.xx, sak xx/xx .

**§ 1 VALG OG SAMMENSETNING**

Formannskapet har 7 medlemmer (gjelder fra valgperiodens åpning 2003) og velges etter kommunelovens § 8.

**§ 2 ARBEIDSOMRÅDE**

Formannskapet har som oppgave å

1. ha oppmerksomheten rettet mot spørsmål som går på tvers av administrative inndelinger og bidra til nødvendig koordinering,
2. behandle og avgi innstilling i alle saker av noen betydning, som skal behandles i kommunestyret, unntatt i saker om valg eller saker som har vært behandlet i et driftsstyre og som ikke har vesentlige økonomiske/budsjettmessige sider, jfr. § 1 andre ledd i reglementet for kommunestyret,
3. være styringsorgan for kommuneplanarbeidet i kommunen.

**§ 3 AVGJØRELSESMYNDIGHET**

Formannskapet har fullmakt til å fatte vedtak i saker i henhold til kommunens delegasjonsreglement.

**§ 4 MINDRETALLSANKE**

I saker hvor formannskapet har avgjørelsesmyndighet, kan ett medlem eller administrasjonssjefen forlange saken framlagt for kommunestyret. Krav om anke må framsettes innen møtets slutt og protokolleres.

**§ 5 SAKSBEHANDLINGEN**

Saksbehandlingen skjer i henhold til kommunelovens kap. 6.

**§ 6 INNSTILLINGSRETT**

Rådmannen har innstillingsretten til formannskapet og skal sørge for at de saker som tas opp til behandling, er forsvarlig utredet. I saker som har vært til behandling i et driftsstyre med innstilling fra rådmannen, gjelder utvalgets vedtak som innstilling.

**§ 7 DEPUTASJONER**

**Utsendinger fra foreninger, grupper eller lignende som vil møte for formannskapet og uttale seg om en sak, skal melde fra om dette til ordføreren senest 3 dager før møtet Formannskapet avgjør om utsendingene skal tas imot. Ordføreren gir formannskapet melding om det som utsendingene har anført.**

**Formannskapet kan også ta imot utsendingene i møtesalen. Hver representant i formannskapet kan stille utsendingene spørsmål om faktiske sider av saken, men det må ikke være noe ordskifte om denne mens utsendingene «deltar» i møte. Det må skilles mellom orientering og behandling.**

**§ 7 BEFARING – EKSKURSJONER**

**Ordfører eller formannskapet kan beslutte at det skal avvikles befaringer eller studiereiser/ekskursjoner.**

**§ 8 SEKRETARIAT**

Rådmannen sørger for sekretariatsbistand for formannskap og ordfører. Ved utførelsen av denne funksjonen er vedkommende underlagt ordføreren som møteleder.